ചേരം എന്ന പദത്തിന്റെ ഉത്പത്തി നിർണയിക്കുക പ്രയാസമാണ്. കേരങ്ങളുടെ നാടായ 'കേരള'ത്തിൽനിന്നാണ് ഈ പദമുണ്ടായതെന്ന് ഒരു വാദഗതി നിലവിലുണ്ട്. 'ചേരു' (രാജാവ് എന്നർഥമുള്ള ഈജിപ്ഷ്യൻ പദം) എന്ന ശബ്ദത്തിൽനിന്നാണ് ഈ വാക്കിന്റെ ഉദ്ഭവമെന്നു മറ്റൊരു കൂട്ടർ വാദിക്കുന്നു. 'ചെറുമർ' എന്ന പദത്തിൽനിന്ന് ഉദ്ഭിന്നമാണ് ചേരം എന്നാണ് കെ.പി. പത്മനാഭമേനോന്റെ അഭിപ്രായം. കുറവരായിരുന്നു ചേരൻമാരുടെ ആദിപിതാക്കളെന്ന് പി.ടി. ശ്രീനിവാസയ്യങ്കാർ അഭിപ്രായപ്പെടുമ്പോൾ, പ്രാചീന തമിഴകത്തിലെ വില്ലവരായിരുന്നു ചേരൻമാരെന്ന് ഇളങ്കുളം കുഞ്ഞൻപിള്ള വാദിക്കുന്നു. "ചേരുക" എന്ന ക്രിയാപദത്തിൽ നിന്നാണ് "ചേരം" എന്ന വാക്ക് ഉണ്ടായത് (പല നാടുകളെ ഒന്നിച്ചു ചേർത്തവർ എന്ന അർത്ഥത്തിൽ) എന്നാണ് ഇന്ന് പരക്കെ അംഗീകരിക്കുന്നത് .

പെരുഞ്ചേരൽ ഇരുമ്പൊറൈ
ആട്ടുകൊട്ട് പാട്ടു ചേരലാതൻ
രാജാക്കന്മാർ
പദോല്പത്തി